**Praksisplass i Strand kommune, plan og forvaltning**

Strand kommune er i gang med revisjon av kommuneplanens arealdel. Planprogammet er lagt ut til offentlig ettersyn. Planprogrammet finnes på følgende side <https://www.strand.kommune.no/politikk/kunngjoringer-horinger/kommuneplanens-arealdel-2023-2035.187621.aspx>

I forbindelse med dette planarbeidet ønsker vi å ta imot en praksisstudent fra **Masterprogrammet for Energi, miljø og samfunn** – studenten må være norsktalende. Det kan bli aktuelt med samarbeid videre på masteroppgaven

Praksisstudenten skal jobbe med utredninger og undersøkelser, samt forslag til løsninger knyttet til tema nærmiljøutvikling, aldersvennlig stedsutvikling, og grønn mobilitet som et grunnlag for kommuneplanens arealdel.

Aktuelle arbeidsmetoder kan være intervjuer, spørreundersøkelser, befaringer og kartanalyse m.m.

Aktuelle utredningstema:

Nærmiljøutvikling/nabolagssentrum

Hva er en naturlig nabolagsoppdeling på Tau og Jørpeland?

Hvor er naturlige midtpunkt i disse nabolagene og i mindre bygder i Strand kommune basert på eksisterende felles funksjoner, naturkvaliteter, historiske kvaliteter, areal for nye funksjoner osv.?

Hva slags funksjoner/tilbud er savnet i nabolaget?

Aldersvennlig stedsutvikling

Hva er de fysiske hindringene for en mer aktiv hverdag i ulike deler av kommunen?

Eksempelvis veier uten gang/sykkelvei eller manglende møteplasser.

Grønn mobilitet

Hvor er det mulig å lage snarveier for å bedre framkommelighet for gående?

Hvor bør det lages fortau eller gang/ sykkelveier og i hvilken rekkefølge?

Hvor bør det etableres pauseparker/miniparker?

Bør det fastsettes andre framtidige og langsiktige busstraseer enn slik bussen går i

dag?

Kan elektriske eller selvkjørende busser med tilhørende infrastruktur bli aktuelt i

planperioden?